CELEX: 32016R0439
Language: el
Date: 2016-03-23 00:00:00
Title: Κανονισμός (ΕΕ) 2016/439 της Επιτροπής, της 23ης Μαρτίου 2016, για την τροποποίηση του παραρτήματος IV του κανονισμού (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου όσον αφορά τον ιό Cydia pomonella Granulovirus (CpGV), το ανθρακασβέστιο, το ιωδιούχο κάλιο, το όξινο ανθρακικό νάτριο, το rescalure, την Beauveria bassiana στέλεχος ATCC 74040 και την Beauveria bassiana στέλεχος GHA (Κείμενο που παρουσιάζει ενδιαφέρον για τον ΕΟΧ)

24.3.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 78/31
            
         ΚΑΝΟΝΙΣΜΌΣ (ΕΕ) 2016/439 ΤΗΣ ΕΠΙΤΡΟΠΉΣ
   της 23ης Μαρτίου 2016
   για την τροποποίηση του παραρτήματος IV του κανονισμού (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου όσον αφορά τον ιό Cydia pomonella Granulovirus (CpGV), το ανθρακασβέστιο, το ιωδιούχο κάλιο, το όξινο ανθρακικό νάτριο, το rescalure, την Beauveria bassiana στέλεχος ATCC 74040 και την Beauveria bassiana στέλεχος GHA
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου, της 23ης Φεβρουαρίου 2005, για τα ανώτατα όρια καταλοίπων φυτοφαρμάκων μέσα ή πάνω στα τρόφιμα και τις ζωοτροφές φυτικής και ζωικής προέλευσης και για την τροποποίηση της οδηγίας 91/414/ΕΟΚ του Συμβουλίου (1), και ιδίως το άρθρο 5 παράγραφος 1,
   Εκτιμώντας τα ακόλουθα:
   
               (1)
            
            
               Για τον ιό Cydia pomonella Granulovirus (CpGV), το ανθρακασβέστιο, το όξινο ανθρακικό νάτριο, το rescalure, την Beauveria bassiana στέλεχος ATCC 74040 και την Beauveria bassiana στέλεχος GHA δεν είχαν οριστεί ειδικά ΑΟΚ. Δεδομένου ότι οι εν λόγω ουσίες δεν περιλαμβάνονται στο παράρτημα IV του κανονισμού (ΕΚ) αριθ. 396/2005, ισχύει η εξ ορισμού τιμή 0,01 mg/kg που προβλέπεται στο άρθρο 18 παράγραφος 1 στοιχείο β) του εν λόγω κανονισμού. Το ιωδιούχο κάλιο περιλαμβάνεται στο παράρτημα IV του κανονισμού (ΕΚ) αριθ. 396/2005.
            
         
               (2)
            
            
               Όσον αφορά τον ιό Cydia pomonella Granulovirus (CpGV), η Ευρωπαϊκή Αρχή για την Ασφάλεια των Τροφίμων («η Αρχή») (2) κατέληξε στο συμπέρασμα ότι οι εν λόγω ιοί δεν είναι παθογόνοι για τον άνθρωπο και ότι δεν θα παραγάγουν τοξίνες. Γι' αυτό, θεωρείται σκόπιμο να συμπεριληφθεί η εν λόγω ουσία στο παράρτημα IV του κανονισμού (ΕΚ) αριθ. 396/2005.
            
         
               (3)
            
            
               Όσον αφορά το ανθρακασβέστιο, η Αρχή κατέληξε στο συμπέρασμα (3) ότι η εν λόγω ουσία δεν εισέρχεται στην ανθρώπινη τροφική αλυσίδα. Γι' αυτό, θεωρείται σκόπιμο να συμπεριληφθεί η εν λόγω ουσία στο παράρτημα IV του κανονισμού (ΕΚ) αριθ. 396/2005.
            
         
               (4)
            
            
               Το ιωδιούχο κάλιο είναι ανόργανη ουσία που μπορεί να χρησιμοποιείται στην παρασκευή συμπληρωμάτων διατροφής σύμφωνα με την οδηγία 2002/46/ΕΚ του Ευρωπαϊκού Κοινοβουλίου και του Συμβουλίου (4). Ενόψει των ανωτέρω, θεωρείται σκόπιμο να απαλειφθεί η υποσημείωση με την οποία ζητείται αξιολόγηση σύμφωνα με το άρθρο 12 του κανονισμού (ΕΚ) αριθ. 396/2005 για την εν λόγω ουσία.
            
         
               (5)
            
            
               Το όξινο ανθρακικό νάτριο έχει εγκριθεί ως βασική ουσία σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου (5). Βάσει του εκτελεστικού της κανονισμού (ΕΕ) 2015/2069 (6), η Επιτροπή θεωρεί ότι η καταχώριση της εν λόγω ουσίας στο παράρτημα IV του κανονισμού (ΕΚ) αριθ. 396/2005 είναι ενδεδειγμένη.
            
         
               (6)
            
            
               Όσον αφορά το rescalure, η Αρχή κατέληξε στο συμπέρασμα (7) ότι η καταχώριση της εν λόγω ουσίας στο παράρτημα IV του κανονισμού (ΕΚ) αριθ. 396/2005 είναι ενδεδειγμένη.
            
         
               (7)
            
            
               Όσον αφορά την Beauveria bassiana στέλεχος ATCC 74040 και την Beauveria bassiana στέλεχος GHA (8), η Αρχή δεν μπόρεσε να καταλήξει σε συμπέρασμα σχετικά με την εκτίμηση του διατροφικού κινδύνου για τους καταναλωτές επειδή ορισμένες πληροφορίες δεν ήταν διαθέσιμες και απαιτούνταν περαιτέρω εξέταση από τους διαχειριστές κινδύνου. Αυτή η περαιτέρω εξέταση αντικατοπτρίζεται στις αντίστοιχες εκθέσεις ανασκόπησης (9)
                   (10), οι οποίες κατέληξαν στο συμπέρασμα ότι ο κίνδυνος για τον άνθρωπο από τις ουσίες αυτές μέσω των μεταβολιτών τους είναι αμελητέος. Σε συνέχεια των συμπερασμάτων αυτών, η Επιτροπή θεωρεί ενδεδειγμένη τη συμπερίληψη των εν λόγω ουσιών στο παράρτημα IV του κανονισμού (ΕΚ) αριθ. 396/2005.
            
         
               (8)
            
            
               Συνεπώς, ο κανονισμός (ΕΚ) αριθ. 396/2005 θα πρέπει να τροποποιηθεί αναλόγως.
            
         
               (9)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα IV του κανονισμού (ΕΚ) αριθ. 396/2005 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 23 Μαρτίου 2016.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 70 της 16.3.2005, σ. 1.
   
      (2)  Ευρωπαϊκή Αρχή για την ασφάλεια των τροφίμων: Συμπεράσματα σχετικά με την επιστημονική εξέταση της εκτίμησης επικινδυνότητας από φυτοπροστατευτικά προϊόντα όσον αφορά τον ιό Cydia pomonella Granulovirus. EFSA Journal 2012·10(4):2655· [40 σ.] doi:10.2903/j.efsa.2012.2655.
   
      (3)  Ευρωπαϊκή Αρχή για την ασφάλεια των τροφίμων: Συμπεράσματα σχετικά με την επιστημονική εξέταση της εκτίμησης επικινδυνότητας από φυτοπροστατευτικά προϊόντα όσον αφορά το ανθρακασβέστιο. EFSA Journal 2011· 9(10):2419· [48 σ.] doi:10.2903/j.efsa.2011.2419.
   
      (4)  Οδηγία 2002/46/ΕΚ του Ευρωπαϊκού Κοινοβουλίου και του Συμβουλίου, της 10ης Ιουνίου 2002, για την προσέγγιση των νομοθεσιών των κρατών μελών περί των συμπληρωμάτων διατροφής (ΕΕ L 183 της 12.7.2002, σ. 51).
   
      (5)  Κανονισμός (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (ΕΕ L 309 της 24.11.2009, σ. 1).
   
      (6)  Εκτελεστικός κανονισμός (ΕΕ) 2015/2069 της Επιτροπής, της 17ης Νοεμβρίου 2015, για την έγκριση της δραστικής ουσίας όξινο ανθρακικό νάτριο σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και για την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής (ΕΕ L 301 της 18.11.2015, σ. 42).
   
      (7)  Ευρωπαϊκή Αρχή για την ασφάλεια των τροφίμων, 2015: Συμπεράσματα σχετικά με την επιστημονική εξέταση της εκτίμησης επικινδυνότητας από φυτοπροστατευτικά προϊόντα όσον αφορά το rescalure. EFSA Journal 13(2): 4031 (2):2015· 40 σ.
   
      (8)  Ευρωπαϊκή Αρχή για την ασφάλεια των τροφίμων, 2013: Συμπεράσματα σχετικά με την επιστημονική εξέταση της εκτίμησης επικινδυνότητας από φυτοπροστατευτικά προϊόντα όσον αφορά την Beauveria bassiana στελέχη: ATCC-74040 και GHA. EFSA Journal 2013·11(1):3031· 44 σ.
   
      (9)  Η έκθεση ανασκόπησης για την Beauveria bassiana στέλεχος ATCC 74040 οριστικοποιήθηκε στο πλαίσιο της μόνιμης επιτροπής για την τροφική αλυσίδα και την υγεία των ζώων κατά τη συνεδρίασή της στις 11 Ιουλίου 2008, με σκοπό την καταχώριση της Beauveria bassiana στέλεχος ATCC 74040 στο παράρτημα I της οδηγίας 91/414/ΕΟΚ. SANCO/1546/08 — Rev. 5, 11 Ιουλίου 2014.
   
      (10)  Η έκθεση ανασκόπησης για την Beauveria bassiana στέλεχος GHA οριστικοποιήθηκε στο πλαίσιο της μόνιμης επιτροπής για την τροφική αλυσίδα και την υγεία των ζώων κατά τη συνεδρίασή της στις 11 Ιουλίου 2008, με σκοπό την καταχώριση της Beauveria bassiana στέλεχος GHA στο παράρτημα I της οδηγίας 91/414/ΕΟΚ. SANCO/1547/08 — Rev. 5, 11 Ιουλίου 2014.
   
      ΠΑΡΑΡΤΗΜΑ
      Το παράρτημα IV του κανονισμού (ΕΚ) αριθ. 396/2005 τροποποιείται ως εξής:
      
                  1.
               
               
                  Εισάγονται με αλφαβητική σειρά οι καταχωρίσεις «Cydia pomonella Granulovirus (CpGV)», «ανθρακασβέστιο», «όξινο ανθρακικό νάτριο», «rescalure», «Beauveria bassiana στέλεχος ATCC 74040» και «Beauveria bassiana στέλεχος GHA».
               
            
                  2.
               
               
                  Η παραπομπή στην υποσημείωση 1 μετά την καταχώριση «Ιωδιούχο κάλιο» απαλείφεται.